b"\n_START_ARTICLE_\nAleksander I av Makedonia\n_START_SECTION_\nPerserkrigene\n_START_PARAGRAPH_\nIf\xc3\xb8lge Herodotos var han uvennlig ovenfor det asiatiske riket Persia, og han fikk utsendingene til Dareios I drept da de ankom hoffet til hans far under det joniske oppr\xc3\xb8ret. Imidlertid ble han ble tvunget til \xc3\xa5 underordne seg Persia under invasjonen av Hellas av Dareios s\xc3\xb8nn Xerxes I, og han fungerte som representant for den persiske guvern\xc3\xb8ren Mardonios under fredsforhandlingene etter det persiske nederlaget ved Salamis i 480 f.Kr. Til tross for samarbeidet med Persia ga han jevnlige forsyninger og r\xc3\xa5d til de \xc3\xb8vrige greske bystatene, og advarte dem om Mardonios' planer f\xc3\xb8r slaget ved Plataiai i 479 f.Kr.. Etter nederlaget ved Plataiai fors\xc3\xb8kte den persiske h\xc3\xa6ren under kommando av Artabazos \xc3\xa5 trekke seg tilbake til Anatolia. De fleste av de 43 000 overlevende ble angrepet og drept av styrkene til Aleksander ved elvemunningen av Strym\xc3\xb3nas. Aleksander klarte \xc3\xa5 gjenvinne Makedonias uavhengighet ved slutten av perserkrigene.\n_START_SECTION_\nAbsolutt greker\n_START_PARAGRAPH_\nAleksander mente \xc3\xa5 nedstamme fra grekere fra byen Argos, derav navnet p\xc3\xa5 hans kongeslekt, argeadedynastiet, og hevdet at halvguden Herakles, men andre grekere, kanskje s\xc3\xa6rlig Athen, betraktet Makedonia for \xc3\xa5 v\xc3\xa6re helt eller delvis barbarisk ved at de snakket en tykk dialekt av gresk og l\xc3\xa5 i utkanten av den greske verden._NEWLINE_Da Aleksander ville delta i de olympiske leker ved Olympia kanskje i \xc3\xa5r 504 f.Kr., ble det protestert og hevdet at han som makedoner ikke var greker. Lekenes dommere, hellanodikai, ved Elis kom sammen og avgjorde at han var greker og han hadde rett til \xc3\xa5 delta p\xc3\xa5 lik linje med alle andre grekere._NEWLINE_Aleksander \xc3\xb8nsket \xc3\xa5 framst\xc3\xa5 som greker og modellerte sitt hoff etter Athen og han \xc3\xb8nsket poetene Pindaros og Bakkylides velkommen hos seg og underst\xc3\xb8ttet dem, og de begge dedikerte dikt til hans pris._NEWLINE_De tidligste referansene til en athensk proxenos, et opplegg hvor en borger utvalgt av bystaten huset en utenlandsk ambassad\xc3\xb8r p\xc3\xa5 egen kostnad, og ble godtgjort med en hederstittel fra staten, som levde under perserkrigene, ca 490 f.Kr., er fra Aleksander."